In Christo, filio Anania. Ego Hildebaldus Matiscensis episcopus, hominibus dum nec est incognitum qualiter res tuas in pago Matisconense, in agro Viriacense, in villa Beraciaco et Beriaco, et in agro Foldringus, in villa Custe Comite que est in pago Lugdunense, ipsas res ad casam Sancti Vincentii suisque auctoribus per cartam cessionis delegasti habere, et de nomine meo in nomine tuo precariam fieri petiisti et hoc tibi non denegavi, ideo hanc precariam in nomine tuo conscribere rogavi, ut dummodo vivis ipsas res sicut in ipsa carta cessionis commemorat sub usu et fructu habere debeas, et nec tu, nec heredes, nec ullus homo, ipsas res de ipsa casa Dei abstrahere vel mutare non presumatis, sed quando Deus voluerit tuum decessum, ipsas res melioratas actores Sancti Vincentii absque ulla expectata traditione in eorum revocent potestatem et annis singulis pro ipsas res ad casam Sancti Vincentii in censum libram de cera dare debeas.